CELEX: 32010D0218
Language: hr
Date: 2010-04-16 00:00:00
Title: 2010/218/EU: Odluka Komisije od 16. travnja 2010. o izmjeni Odluke 2006/415/EZ u pogledu određenih mjera zaštite u vezi s izbijanjem visoko patogene influence ptica podtipa H5N1 kod peradi u Rumunjskoj (priopćena pod brojem dokumenta C(2010) 2348)  Tekst značajan za EGP

03/Sv. 52
            
            
               HR
            
            
               Službeni list Europske unije
            
            
               257
            
         32010D0218
   
               L 097/14
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 16. travnja 2010.
   o izmjeni Odluke 2006/415/EZ u pogledu određenih mjera zaštite u vezi s izbijanjem visoko patogene influence ptica podtipa H5N1 kod peradi u Rumunjskoj
   (priopćena pod brojem dokumenta C(2010) 2348)
   (Tekst značajan za EGP)
   (2010/218/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   uzimajući u obzir Uredbu (EZ) br. 998/2003 Europskog parlamenta i Vijeća od 26. svibnja 2003. o zahtjevima zdravlja životinja primjenljivim na nekomercijalno kretanje kućnih ljubimaca i o izmjeni Direktive Vijeća 92/65/EEZ (3), a posebno njezin članak 18.,
   uzimajući u obzir Direktivu Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (4), a posebno njezin članak 63. stavak 3.,
   budući da:
   
               (1)
            
            
               Odluka Komisije 2006/415/EZ od 14. lipnja 2006. o određenim zaštitnim mjerama u vezi s visoko patogenom influencom ptica podtipa H5N1 kod peradi u Zajednici (5) utvrđuje određene mjere zaštite koje se primjenjuju za sprječavanje širenja te bolesti, uključujući uspostavu područja A i B čim se sumnja na izbijanje bolesti ili je ono potvrđeno. Ta su područja navedena u tablici određenoj u Prilogu toj Odluci.
            
         
               (2)
            
            
               Nakon potvrđenog izbijanja visoko patogene influence ptica podtipa H5N1 u Rumunjskoj, ta država članica poduzela je mjere zaštite u skladu s Odlukom 2006/415/EZ, uključujući uspostavu područja A i B, kako je predviđeno u članku 4. te Odluke.
            
         
               (3)
            
            
               Odluka Komisije 2010/158/EU od 16. ožujka 2010. o određenim privremenim mjerama zaštite u vezi visoko patogene influence ptica podtipa H5N1 kod peradi u Rumunjskoj (6) usvojena je nakon izbijanja te bolesti u Rumunjskoj. Ta Odluka određuje područja unutar kojih se moraju provoditi mjere zaštite predviđene u Odluci 2006/415/EZ i razdoblje primjene takvih mjera.
            
         
               (4)
            
            
               Te privremene mjere zaštite preispitane su u okviru Stalnog odbora za prehrambeni lanac i zdravlje životinja.
            
         
               (5)
            
            
               Potvrđeno je ponovno izbijanje nakon donošenja Odluke 2010/158/EU unutar područja za koje već vrijede privremene mjere zaštite iz te Odluke. Stoga je primjereno uzeti u obzir to novo izbijanje pri određivanju veličine područja A i razdoblja primjene mjera zaštite koje se sada trebaju potvrditi.
            
         
               (6)
            
            
               Prilog Odluci 2006/415/EZ treba stoga na odgovarajući način izmijeniti.
            
         
               (7)
            
            
               Radi jasnoće zakonodavstva Unije, Odluku 2010/158/EU treba izričito staviti izvan snage.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilog Odluci 2006/415/EZ zamjenjuje se tekstom u Prilogu ovoj Odluci.
   Članak 2.
   Odluka 2010/158/EZ stavlja se izvan snage.
   Članak 3.
   Ova je Odluka upućena državama članicama.
   
      Sastavljeno u Bruxellesu 16. travnja 2010.
      
         
            Za Komisiju
         
         John DALLI
         
            Član Komisije
         
      
   
   
      (1)  SL L 395, 30.12.1989., str. 13.
   
      (2)  SL L 224, 18.8.1990., str. 29.
   
      (3)  SL L 146, 13.6.2003., str. 1.
   
      (4)  SL L 10, 14.1.2006., str. 16.
   
      (5)  SL L 164, 16.6.2006., str. 51.
   
      (6)  SL L 67, 17.3.2010., str. 10.
   
      PRILOG
      
         
            „PRILOG
            
               DIO A
            
            Područje A kako je uspostavljeno u skladu s člankom 4. stavkom 2.:
            
                        Oznaka države ISO
                     
                     
                        Država članica
                     
                     
                        Područje A
                     
                     
                        Krajnji datum primjene u skladu s člankom 4. stavkom 4. točkom (b) podtočkom iii.
                     
                  
                        Oznaka
                        (ako postoji)
                     
                     
                        Naziv
                     
                  
                        RO
                     
                     
                        Rumunjska
                     
                     
                        00038 
                     
                     
                        Područje obuhvaća:
                     
                     
                        17.4.2010.
                     
                  
                        Zaraženo područje:
                        Letea
                     
                  
                        Ugroženo područje:
                        C.A. Rosetti
                        Sfiștofca
                        Cardon
                     
                  
                        RO
                     
                     
                        Rumunjska
                     
                     
                        00038 
                     
                     
                        Zaraženo područje:
                        Plauru
                     
                     
                        27.4.2010.
                     
                  
               DIO B
            
            Područje B kako je uspostavljeno u skladu s člankom 4. stavkom 2.:
            
                        Oznaka države ISO
                     
                     
                        Država članica
                     
                     
                        Područje B
                     
                     
                        Krajnji datum primjene u skladu s člankom 4. stavkom 4. točkom (b) podtočkom iii.
                     
                  
                        Oznaka
                        (ako postoji)
                     
                     
                        Naziv
                     
                  
                        RO
                     
                     
                        Rumunjska
                     
                     
                        00038 
                     
                     
                        Područje županije Tulcea, osim područja iz dijela A
                     
                     
                        27.4.2010.”